PREMI MILLOR TREBALL DE FI DE RESIDÈNCIA DE L'ESPECIALITAT D'INFERMERIA FAMILIAR I COMUNITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/25606)
  + [Valencià](/va/acuerdo/25435)






Selector de idioma

Leer

* [Español](/es/acuerdo/25837)
* [Valencià](/va/acuerdo/25312)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMI MILLOR TREBALL DE FI DE RESIDÈNCIA DE L'ESPECIALITAT D'INFERMERIA FAMILIAR I COMUNITÀRIA[Butlletí Oficial Universitat d'Alacant](/ca/Publicacion)
=======================================================================================================================================================

Secretaria General

Butlletí Oficial Universitat d'Alacant





PREMI MILLOR TREBALL DE FI DE RESIDÈNCIA DE L'ESPECIALITAT D'INFERMERIA FAMILIAR I COMUNITÀRIA

Data d'aprovació
:   17/05/2022

Data de publicació
:   18/05/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/25635)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/25620)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/25931)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMI MILLOR TREBALL DE FI DE RESIDÈNCIA DE L'ESPECIALITAT D'INFERMERIA FAMILIAR I COMUNITÀRIA&url=https://www.boua.ua.es/va/acuerdo/25651)

**Títol:** PREMI MILLOR TREBALL DE FI DE RESIDÈNCIA DE L'ESPECIALITAT D'INFERMERIA FAMILIAR I COMUNITÀRIA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 17 de maig de 2022

PREMI MILLOR TREBALL DE FI DE RESIDÈNCIA DE L'ESPECIALITAT D'INFERMERIA FAMILIAR I COMUNITÀRIA

La Càtedra d'Infermeria Familiar i Comunitària, amb el propòsit de donar suport i distingir la investigació en l'especialitat d'Infermeria Comunitària, convoca el  premi al millor treball de fi de residència de l'especialitat d'Infermeria Familiar i Comunitària que ha de regir-se per les bases que es detallen a continuació:

OBJECTIU

Reconèixer la investigació sobre infermeria familiar i comunitària dels futurs i les futures especialistes d'Infermeria Familiar i Comunitària.

REQUISITS

Poden accedir a aquesta beca:

Els i les residents de l'especialitat d'Infermeria Familiar i Comunitària a l'acabament de la residència amb treballs de fi de residència de l'especialitat d'Infermeria Familiar i Comunitària realitzats.

NATURALESA

El premi serà:

500 € i diploma acreditatiu per al/la resident que siga elegit/da.

MARC LEGAL I PRESUPOSTARI

La dotació màxima destinada a aquesta convocatòria és de 500 € i es troba consignada en l'orgànica 60.66.0Q.94.75 del pressupost de la Càtedra d'Infermeria Familiar i Comunitària. L'execució d'aquesta dotació està supeditada a la disponibilitat de liquiditat de la UA.

La dotació assignada a cada premi s'ajustarà a allò que disposa la Llei 38/2003, de 17 de novembre, general de subvencions; a les regulacions, requisits i termes establits per les normes de funcionament intern de la UA i en allò que aquesta convocatòria estableix.

CRITERIS DE VALORACIÓ

Es tindran en compte:

- Qualitat del projecte d'investigació presentat, tant des del punt de vista cientificometodològic com a social. Abast social i projecció futura (5 punts).

- Aplicabilitat en sectors d'especial interès social, científic i professional dels resultats de la investigació (2 punts).

- Especial repercussió social (2 punt).

- Presentació del treball (1 punt)

El treball premiat haurà de ser inèdit.

FORMALITZACIÓ DE LES SOL·LICITUDS

Les i els residents d'Infermeria Familiar i Comunitària que opten al premi hauran de presentar la candidatura segons els criteris següents:

El treball haurà de ser presentat en grandària A4 per una cara, doble espai, font Arial i grandària de text de 10 punts. El treball tindrà l'estructura habitual dels treballs científics en què hi haja una apartat en el qual es faça una valoració de la importància del possible impacte en l'àrea d'Infermeria Familiar i Comunitària. L'extensió del treball no té límit. S'hi haurà de destacar la importància i possible impacte en l'àrea d'Infermeria Familiar i Comunitària. El treball haurà d'estar avalat pel/per la tutor/a del/de la resident i pel/per la responsable d'Infermeria de la subcomissió de la unitat docent d'Infermeria Familiar i Comunitària en què haja fet la residència. Les candidatures han de ser enviades a la Càtedra d'Infermeria Familiar i Comunitària:

Les candidatures han de ser enviades per correu electrònic a la Càtedra d'Infermeria Familiar i Comunitària (sxepugtbwrl@pijhu.lbh) en un arxiu comprimit amb el nom: PREMI\_TFR\_CATEDRA\_EFiC\_2022 i les inicials del nom complet del/la resident. Per exemple, PREMI\_TFR\_CATEDRA\_EFiC\_2022\_JRMR. En l'assumpte del correu electrònic haurà d'escriure's: Premi TFR Càtedra EFiC 2022

La participació en aquesta convocatòria implica l'acceptació d'aquestes bases.

TERMINI DE PRESENTACIÓ

El termini de presentació de candidatures serà de l'1 de juny al 30 de juny del 2022.

COMISSIÓ DE VALORACIÓ

Té com a competència avaluar les sol·licituds presentades i establir l'ordre de prelació dels candidats i les candidates participants.

Els premis seran determinats per un jurat que estarà format per:

El director de la Càtedra d'Infermeria Familiar i Comunitària, que actuarà com a president. Actuaran com a vocals un o una representant de CEISAL i un o una representant de l'Associació d'Infermeria Comunitària (AIC), que actuarà com a secretari o secretària.

LLIURAMENT DE PREMI I OBLIGACIONS PER A LA PERSONA BENEFICIÀRIA

El premi serà lliurat pel director de la Càtedra d'Infermeria Familiar i Comunitària, o persona en qui delegue, en el transcurs de l'acte de cloenda de la residència de l'especialitat d'Infermeria Familiar i Comunitària de la unitat docent en què haja realitzat la formació la persona premiada o en l'acte de lliurament de premis de la Càtedra.

Les persones premiades hauran d'indicar en anuncis, informacions o publicacions resultants de treballs o projectes presentats en aquesta convocatòria posteriors a la resolució de concessió, que han obtingut el premi al millor treball de fi de residència de l'especialitat d'Infermeria Familiar i Comunitària concedit a iniciativa de la Càtedra d'Infermeria Familiar i Comunitària.

NOTIFICACIONS

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació es realitzaran en l'adreça web [<http://catedraefyc.ua.es/>], que substitueix la notificació a les persones interessades i té els mateixos efectes.

PROTECCIÓ DE DADES DE CARÀCTER PERSONAL

Les dades de caràcter personal aportades quedaran incloses en el fitxer automatitzat de personal d'aquesta Universitat, que es compromet a no fer-ne un ús diferent d'aquell per al qual han sigut sol·licitades, segons la Resolució de la Universitat d'Alacant, de 17 de desembre de 2002, per la qual es regulen els fitxers automatitzats de dades de caràcter personal (DOGV de 15 de gener de 2003).

La Universitat d'Alacant preveu la possibilitat d'exercir els drets d'accés, rectificació, cancel·lació i, si escau, d'oposició que preveu l'article 5 de la Llei orgànica 15/1999, de 13 de desembre, de protecció de dades, que han de ser exercits, per escrit, davant la Gerència d'aquesta Universitat.

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades no podran ser cedides, excepte obligació legal. Amb la finalitat de realitzar el pagament de les ajudes, se cediran les dades imprescindibles a l'entitat bancària corresponent.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/va/privadesa.html>

RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que es disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

La rectora,

PD de signatura, la secretària general

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03830 Sant Vicent del Raspeig - Alacant  
 Tel. 68 056 5232 - Fax 10 273 9803](https://www.google.es/maps/@70.173271,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12435&trk=tyah&trkInfo=tarId%2L5840649849719%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)